CELEX: 32015R1365
Language: hu
Date: 2015-04-30 00:00:00
Title: A Bizottság (EU) 2015/1365 felhatalmazáson alapuló rendelete (2015. április 30.) a kutatás-fejlesztési kiadásokra vonatkozó adatok továbbításának formátumáról (EGT-vonatkozású szöveg)

8.8.2015   
            
            
               HU
            
            
               Az Európai Unió Hivatalos Lapja
            
            
               L 211/1
            
         A BIZOTTSÁG (EU) 2015/1365 FELHATALMAZÁSON ALAPULÓ RENDELETE
   (2015. április 30.)
   a kutatás-fejlesztési kiadásokra vonatkozó adatok továbbításának formátumáról
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel az európai unióbeli nemzeti és regionális számlák európai rendszeréről szóló, 2013. május 21-i 549/2013/EU európai parlamenti és tanácsi rendeletre (1) és különösen annak 2. cikke (5) bekezdésére,
   mivel:
   
               (1)
            
            
               A számlák európai rendszere (ESA 2010), amelyet az 549/2013/EU rendelet hozott létre, az Unió gazdasági, társadalmi és regionális politikája követelményeinek való megfelelés érdekében kialakítja a nemzeti és regionális számlák rendszerét.
            
         
               (2)
            
            
               A kutatás-fejlesztés gazdasági jelentősége miatt további módszereket, valamint összehangolt és összehasonlítható adattovábbítási formátumokat dolgoztak ki a kutatás-fejlesztési adatokra az európai statisztikai rendszer keretein belül, amely egy, a Bizottság (Eurostat) és a nemzeti statisztikai hivatalok, és más, az európai statisztikai adatok kialakításáért, előállításáért és közzétételéért felelős tagállami nemzeti hatóságok között létrehozott partnerség.
            
         
               (3)
            
            
               Az 549/2013/EU rendelet A. mellékletében előírt módszertani szabályokat a kutatás-fejlesztésre fordított kiadások bruttó állóeszköz-felhalmozásként történő rögzítése során kell alkalmazni.
            
         
               (4)
            
            
               A nemzeti és regionális számlák európai rendszerében (ESA 2010) előírt továbbítási program szerint évente meg kell adni a befektetett eszközökre és az ezekhez kapcsolódó bruttó állóeszköz-felhalmozásra vonatkozó adatokat. A nemzeti számlák kiváló minőségének biztosítása érdekében szükséges, hogy a tagállamok specifikus formátumban megbízható és összehasonlítható adatokat küldjenek a Bizottságnak,
            
         ELFOGADTA EZT A RENDELETET:
   1. cikk
   Tárgy
   Ez a rendelet meghatározza, hogy a tagállamoknak milyen formátumban kell továbbítaniuk a nemzeti számlák kutatás-fejlesztési kiadásokra vonatkozó adatait a Bizottsághoz (Eurostat) ezen adatok megbízhatóságának és összehasonlíthatóságának biztosítása érdekében.
   2. cikk
   Adattovábbítási formátum
   Amikor a tagállam a gazdaság egésze tekintetében kutatás-fejlesztési kiadásokra vonatkozó adatokat továbbít a Bizottságnak (Eurostat), az alábbi formátumot használja:
   
               a)
            
            
               AN.1171 g, kutatás-fejlesztési eszközök, bruttó;
            
         
               b)
            
            
               AN.1171 n, kutatás-fejlesztési eszközök, nettó;
            
         
               c)
            
            
               P.51 g, AN.1171, bruttó állóeszköz-felhalmozás a kutatás-fejlesztésben.
            
         3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet a 2015. augusztus 1-je után benyújtott adatokra vonatkozik.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 174., 2013.6.26., 1. o.